2004 թուականին սկսայ իրագործել ծրագիրս երբ Քալիֆորնիոյ Պըրքլի (UC Berkeley) համալսարանի աշակերտ էի: Այդտեղ սկսայ ստեղծել Nayiri.com կայքը լրացնելու համար հայ լեզուի դասարանի ամավերջին գլխաւոր պարտականութիւնը: Յաջորդ մէկ տարուայ ընթացքին բծախնդրօրէն մեքենագրեցի Անդրանիկ Կռանեանի «Բառգիրք Հայերէն Լեզուի» (1998թ) բառարանը: Այս ելեկտրոնիկ բառարանը հասարակութեան ներկայանալի դարձնելու նպատակով ստեղծեցի կայքը եւ անոր օգտագործումը քաջալերելու միտքով աւելցուցի ուղղագրութեան սրբագրիչը եւ արմատական վերլուծումի կարողութիւնը: Այս բոլորը նորութիւններ էին հայերէնի համար եւ Նայիրին ցարդ միակ կայքն է որ ունի այս սպասարկութիւնը: Աւելի՛ն այս բոլորը կը հրամցուի անվճար: